Diari Oficial de la Generalitat Valenciana


Sumari del DOGV 4974, del 30-03-2005 (2005/2473)

Informació pública de l'alternativa tècnica, pla parcial de millora del programa d'actuació integrada del sector NP-T1 del Pla General, així com dels acords i estatuts de l'agrupació d'interés urbanístic.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2473


Organisme emissor
:   Ajuntament d'Ibi

Tipus de document
:   Anunci

Informació pública de l'alternativa tècnica, pla parcial de millora del programa d'actuació integrada del sector NP-T1 del Pla General, així com dels acords i estatuts de l'agrupació d'interés urbanístic. [2005/Q2473]
  
En compliment de les resolucions de data 10 de novembre de 2004 i 8 de febrer de 2005, del tinent d'alcalde de l'Àrea d'Urbanisme, Obres i Servicis Públics, se sotmet a informació pública el següent:
  
«Primer
  
L'alternativa tècnica, pla parcial de millora del programa d'actuació integrada del sector NP-T1 del Pla General d'Ordenació Urbana, així com els acords i estatuts de l'agrupació d'interés urbanístic.
  
Segon
  
La informació pública s'anunciarà mitjançant un edicte publicat en el periòdic El Mundo i en el diari oficial de la Comunitat Valenciana. Esta informació pública té caràcter de simultani al concurs públic per a la selecció de l'urbanitzador, i s'hi poden presentar alternatives i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals, i esta pròrroga s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Cinqué
  
L'acte d'obertura de pliques es farà en la següent data hàbil a la conclusió del termini de presentar-les.
  
Sisé
  
L'expedient es podrà consultar al Departament d'Urbanisme d'este ajuntament, situat al carrer de les Eres, 63, els dies laborables de 09.00 a 14.00 hores.
  
Seté
  
Una vegada concloses les operacions anteriors i emés l'informe tècnic oportú, el Ple de l'Ajuntament podrà aprovar un programa que en definisca els continguts, mitjançant l'elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haguera formulat una proposició juridicoeconòmica i assumit l'alternativa tècnica més adequada per a executar l'actuació».
  
Cosa que es fa pública a efectes del que disposa l'article 50.2.b de la Llei 6/1994, de 15 de novembre, Reguladora de l'Activitat Urbanística.